Diari Oficial de la Generalitat Valenciana


Sumari del DOGV 3491, del 10-05-1999 (1999/4088)

ORDRE de 29 de març de 1999, de la Conselleria d'Agricultura, Pesca i Alimentació, per la qual es regulen determinats aspectes relatius a l'autorització de les almàsseres a l'efecte del règim d'ajudes a la producció de l'oli d'oliva.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/03/29/(2)/dof/vci/html**

### Dades del document

Número de DOGV
:   3491

Data del DOGV
:   10-05-1999

Secció del DOGV
:   I. DISPOSICIONS GENERALS

Número del document
:   1999/4088


Data del document
:   29-03-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * oleïcultura
    * suport econòmic
    * oli d'oliva

ORDRE de 29 de març de 1999, de la Conselleria d'Agricultura, Pesca i Alimentació, per la qual es regulen determinats aspectes relatius a l'autorització de les almàsseres a l'efecte del règim d'ajudes a la producció de l'oli d'oliva. [1999/M4088]
  
El Reglament 136/66/CEE, del Consell, de 22 de setembre, pel qual s'estableix una organització comuna de mercats en el sector de les matèries grasses, preveu, en l'article 5, la concessió d'una ajuda a la producció de l'oli d'oliva. El Reglament (CE) 2.366/1998, de la Comissió, de 30 d'octubre, modifica el Reglament 136/66/CE i estableix les disposicions d'aplicació del règim d'ajudes a la producció per a les campanyes de comercialització 1998/1999 a 2000/2001.
  
El Reial Decret 368/1999, de 5 de març, del Ministeri d'Agricultura, Pesca i Alimentació, pel qual es regula l'ajuda a la producció d'oli d'oliva per a les campanyes 1998/1999 a 2000/2001, regula l'autorització d'almàsseres a Espanya, a l'efecte d'aquest règim d'ajudes i de conformitat amb la reglamentació comunitària mencionada.
  
Per a l'aplicació d'aquestes disposicions en la Comunitat Valenciana, és necessari regular determinats aspectes, uns competencials i d'altres sobre obligacions que han de complir les almàsseres autoritzades. Amb aquesta finalitat, en l'exercici de les facultats que tinc atribuïdes,
  
ORDENE
  
Article 1
  
Correspon a la Conselleria d'Agricultura, Pesca i Alimentació, a través de la Direcció General d'Indústria, Cooperativisme, Pesca i Relacions Agràries, la qualificació com a autoritzades de les almàsseres ubicades en la Comunitat Valenciana, a l'efecte que duguen a terme activitats en el marc del règim d'ajuda a la producció d'oli d'oliva, de conformitat amb el Reglament (CEE) número 2.261/1984, del Consell, de 17 de juliol de 1984; el Reglament (CE) número 2.366/1998, de la Comissió, de 30 d'octubre de 1998, i el Reial Decret 368/1999, de 5 de març.
  
Article 2
  
1. Les sol·licituds d'autorització, de conformitat amb el model que figura en l'annex III del Reial Decret 368/1999, es dirigiran als serveis territorials de la Conselleria d'Agricultura, Pesca i Alimentació de l'àmbit territorial corresponent, que les tramitaran.
  
2. Els procediments de qualificació de les almàsseres autoritzades els resoldrà el director general d'Indústria, Cooperativisme, Pesca i Relacions Agràries, a proposta del director territorial corresponent de la Conselleria d'Agricultura, Pesca i Alimentació.
  
Article 3
  
Complementàriament a les obligacions que imposa la reglamentació comunitària, els titulars de les almàsseres qualificades com a autoritzades hauran de comunicar a la Direcció General d'Indústria, Cooperativisme, Pesca i Relacions Agràries, anualment i abans de l'inici de cada campanya, la data de començament de les activitats de l'almàssera, la previsió de la collita que manipularà, si les instal·lacions han variat i la indicació de l'última campanya de funcionament de la indústria, de conformitat amb el model de comunicació de l'annex d'aquesta ordre.
  
Disposició addicional
  
Les almàsseres qualificades com a autoritzades anteriorment al Reglament (CE) número 2.366/1998, de la Comissió, per al manteniment de la qualificació després de les modificacions operades mitjançant aquest reglament, hauran de comunicar a la Direcció General d'Indústria, Cooperativisme, Pesca i Relacions Agràries, abans de l'inici de la campanya següent, la seua capacitat d'emmagatzematge d'oli, la seua capacitat real de trituració per jornada laboral de vuit hores, i una descripció de l'equip tècnic instal·lat o que funcione en l'almàssera, amb indicació del tipus, marca, model i capacitat horària de cada unitat. Se'ls podrà exigir les noves obligacions imposades pel reglament esmentat i pel Reial Decret 368/1999.
  
Disposicions finals
  
Primera
  
Es faculta el director general d'Indústries, Cooperativisme, Pesca i Relacions Agràries perquè dicte les normes necessàries per al compliment i el desenvolupament d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 29 de març de 1999
  
El conseller d'Agricultura, Pesca i Alimentació,


Còpia Permalink ELI